ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 2/1998
z 26. februára 1998,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení neskorších predpisov
Mestské zastupiteľstvo hlavného mesta Slovenskej republiky Bratislavy sa uznieslo na tomto všeobecne záväznom nariadení:

Článok I
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť aktualizácie územného plánu hlavného mesta SR Bratislavy, rok 1993, v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, sa mení a dopĺňa takto:
(1) Záväzná textová časť Aktualizácie územného plánu hlavného mesta Slovenskej republiky Bratislavy, rok 1993, sa v kapitole A.2. Vecné zmeny a doplnky funkčného využitia územia mení a dopĺňa takto:
V časti a) Zmeny a doplnky komplexného návrhu funkčného využitia plôch sa dopĺňa tabuľka:
č. 8  Mestská časť Karlova Ves, rok 1998

Lokalita číslo	Priestor (názov a číslo územnej jednotky)	Aktualizácia, rok 1993	Zmena	Poznámka	
1	Staré grunty - sever	poľnohospodárska pôda	málopodlažná bytová zástavba	priestor je ohraničený ulicou Staré grunty nad areálom vysokoškolských internátov, areálom ZOO Bratislava, záhradkárskou osadou Pod lesom, lesným masívom Sitina a záhradkárskou osadou Sitina	
(2) Záväzná grafická časť Aktualizácie územného plánu hlavného mesta Slovenskej republiky Bratislavy, rok 1993 sa mení takto:
Výkres č.1 Komplexný návrh funkčného využitia plôch sa mení podľa odseku 1 tohto nariadenia.
(3) Predmetom zmeny podľa odsekov 1 a 2 je územie v rozsahu podľa zakreslenia v grafickej prílohe.

Článok II
Zmena Aktualizácie územného plánu hlavného mesta Slovenskej republiky Bratislavy, rok 1993, v mestskej časti Bratislava-Karlova Ves podľa tohto nariadenia je uložená a možno do nej nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Karlova Ves, na Krajskom úrade v Bratislave a na Okresnom úrade Bratislava IV.

Článok III
Toto všeobecne záväzne nariadenie nadobúda účinnosť 1. apríla 1998.

Peter Kresánek
primátor